Bino biwuka ebisiikibwa ne biriibwa. Wano mu Uganda tubirya bituwoomera okkamala; bimanyiddwa ng'enseenene. Enseenene biwuka, teri amanyi watuufu gye biva; bigwa bugwi. Bitera okugwa mu masekkati g'omwaka mu mwezi Gwomukaaga n'Ogwekkuminoogumu. Enseenene wano ebiseera ebisinga zisinga kugwa Masaka eyo; gye ziva ne zisaasaanira ebitundu byaffe ebirala. N'ewalala zigwayo naye e Masaka eyo gye zisinga okugwa mu bungi.